PATVIRTINTA

Vilniaus r. Valčiūnų vaikų lopšelio-darželio

direktoriaus 2022 m. balandžio 13 d.

įsakymu Nr. V-21

RESPUBLIKINIO IKIMOKYKLINĮ IR PRIEŠMOKYKLINĮ UGDYMO TEIKIANČIŲ ĮSTAIGŲ PROJEKTO ,,MUZIKINIŲ PASAKAIČIŲ MIESTAS“NUOSTATAI

Projekto aktualumas. Muzika turi didelę reikšmę lavinant vaiko fantaziją, muzikalumą, kūrybiškumą. Pasakos padeda vaikui geriau suprasti gėrį ir blogį, džiaugsmą, liūdesį ir kt. Vaidindamas vaikas atsipalaiduoja, mokosi pasitikėti savimi, reikšti muzikinius gebėjimus, orientuotis erdvėje, jausti draugus. Menų sintezė labai svarbi estetiniam ikimokyklinio amžiaus vaikų ugdymui. Muzika, literatūra ir teatro menas turi skirtingas išraiškos priemones, tačiau padeda vaikų mintyse sukurti vientiso pasaulio vaizdą, taip pat lavina psichinius procesus, kurie prisideda prie vaizduotės ugdymo bei kūrybiško mąstymo.

I SKYRIUSBENDROSIOS NUOSTATOS

1. Respublikinio ikimokyklinį ir priešmokyklinį ugdymą teikiančių įstaigų projekto „Muzikinių pasakaičių miestas“ (toliau - projektas) nuostatai reglamentuoja projekto tikslą, uždavinius, organizavimo ir dalyvavimo sąlygas.
2. Projekto iniciatorius - Vilniaus r. Valčiūnų vaikų lopšelio-darželio direktorė Janė Kovger.
3. Projekto organizatoriai - Vilniaus r. Valčiūnų vaikų lopšelio-darželio meninio ugdymo mokytoja Viktorija Aviženis, el. p. vikaavizenis@gmail.com, tel. 8 600 13630 ir mokytoja, dirbanti pagal IUP Irena Lisovskienė, el. p. irena.lisovskiene@gmail.com tel. 8 689 26011.
4. Projekto vykdytojai - mokytoja metodininkė Anželika Jachimovičienė ir mokytoja Elena Ziaziulia.
5. Projekto nuostatai skelbiami Vilniaus r. Valčiūnų vaikų lopšelio-darželio tinklalapyje, Facebook grupėse „Auklėtoja auklėtojai“ (idėjos, darbeliai, pamokėlių planai) ir „Darželio muzikai“. Taip pat išsiųsime Vilniaus rajono švietimo įstaigoms bei kitų savivaldybių švietimo įstaigoms, su kuriomis palaikome glaudų ryšį.

II SKYRIUSTIKSLAI IR UŽDAVINIAI

1. Tikslas - skatinti vaikų vaidybinę improvizaciją, pasitelkiant literatūrinius kūrinius, muzikines išraiškos priemones bei teatrinę veiklą.
2. **Uždaviniai:**

 7.1. atsižvelgiant į projekto nuostatus, paruošti vaikų muzikinį pasirodymą;

 7.2. ugdyti sceninio judesio, vaidybos (teatro) bei muzikinio atlikimo kultūrą ir elgesio masiniuose šventiniuose renginiuose kultūrą;

 7.3. plėtoti vaikų muzikavimo gebėjimus: dainavimą, intonavimą, ritmavimą;

 7.4. skatinti tautosakos elementų panaudojimą meninio ir estetinio ugdymo tikslais;

 7.5 plėtoti šalies švietimo pagalbos specialistų, meninio ugdymo mokytojų, ikimokyklinio ir priešmokyklinio ugdymo mokytojų bendravimą ir bendradarbiavimą.

III SKYRIUSPROJEKTO DALYVIAI

1. Projekte kviečiami dalyvauti ikimokyklinį ir priešmokyklinį ugdymą teikiančių 5staigų meninio ugdymo (muzikos) mokytojai, pagalbos mokiniui specialistai (logopedai, specialieji pedagogai), mokytojai, ugdytiniai ir jų šeimų nariai. Dalyvių skaičius neribojamas.

IV SKYRIUS PROJEKTO ORGANIZAVIMAS

1. Projektas vyks nuo **2022 m. balandžio 25 d. iki gegužės 27 d.**
2. Projekto dalyviai pasirenka pasaką, parenka arba sukuria dainas atliepiančias pasakos turinį, inscenizuoja, suvaidina. Pirmenybė turi būti teikiama muzikai: dainoms arba dainų fragmentams (pvz.: daina – veikėjo pristatymas, daina – įvykio vaizdavimas, nuotaikos perteikimas ir t. t.) taip pat instrumentinei muzikai.
3. Projekte dalyvaujantys pedagogai parengia iki 10 minučių trukmės vaizdinę medžiagą (nufilmuotą kūrinį) ir užpildytą dalyvio anketą (Priedas Nr. 1) atsiunčia el. paštu vikaavizenis@gmail.com iki 2022 m. gegužės 27 d.
4. Paraiškos pateikimas traktuojamas kaip mokytojo sutikimas dalyvauti projekte ir ugdytinių tėvų informavimas apie dalyvavimo sąlygas.
5. Projekto dalyviai bus pakviesti į baigiamąjį renginį, kuris vyks 2022 m. birželio mėnesį Zoom platformoje. Renginio metu vyks projekto organizatorių veiklos pristatymas, veiklų aptarimas ir pasidalinimas gerąja darbo patirtimi.
6. Projekto metu gauti vaizdo įrašai bus paskelbti Vilniaus r. Valčiūnų vaikų lopšelio-darželio svetainėje <http://www.darzelis.valciunai.vilniausr.lm.lt/kontaktai/>, taip pat projekto aprašymas ir akimirkos bus patalpinta [www.vrsa.lt](http://www.vrsa.lt) puslapyje.
7. Autorius, pateikdamas vaizdo medžiagą projektui, patvirtina, kad yra šios vaizdo medžiagos autorius ir yra gavęs joje esančių asmenų sutikimą šią medžiagą pateikti projektui. Už autorinių teisių pažeidimus atsako vaizdo medžiagą pateikę asmenys.
8. Darbų atsiuntimas organizatoriams laikomas autorių sutikimu su šiomis sąlygomis.
9. Visiems projekto dalyviams paraiškų gavimo elektroniniais paštais bus išsiųstos dalyvavimo projekte Vilniaus r. Valčiūnų vaikų lopšelio-darželio direktoriaus padėkos ir pažymos.
10. Dėl papildomos informacijos kreiptis el. paštu irena.lisovskiene@gmail.com, tel. 8 689 26011.

Priedas Nr.1

RESPUBLIKINIO IKIMOKYKLINĮ IR PRIEŠMOKYKLINĮ UGDYMĄ TEIKIANČIŲ ĮSTAIGŲPROJEKTO ,,MUZIKINIŲ PASAKAIČIŲ MIESTAS“ **DALYVIO KORTELĖ**

|  |  |
| --- | --- |
| Įstaigos pavadinimas |  |
| Spektaklio pavadinimasOriginalaus literatūrinio kūrinio pavadinimas ir autoriusMuzikinių kūrinių autoriai |  |
| Atlikėjų amžiaus grupė |  |
| Organizatorių vardai, pavardės, pareigos |  |
| Pedagogo el. paštas |  |